钦定古今图书集成/方舆汇编/职方典/第1169卷 > 《云梦赋》陈谊高
## 钦定古今图书集成/方舆汇编/职方典/第1169卷 > 《云梦赋》陈谊高

“览东南之巨浸兮，渺乾坤其若浮。此未足以尽荆之
为薮兮，蹇将溯其源之流。维九州之有泽兮，羌荆州
兮云梦。表二泽之横亘兮，跨南北以相控。原夫泽之
为量兮，水既潴而不溢。汇众流之交会兮，自循道以
秩秩。若宇宙之再造兮，揭禹功于万年。俾五行之攸
叙兮，乃迄今兮安其天。”吾乘流而舣其侧兮，极空闲
而深渊。洲莽莽而不尽兮，河蔼蔼而含烟。乱风帆之
往来，通巴峡于湘川。绾青山之一髻兮，结襄汉之袤
延。当春波之泛泛兮，捐四际于一区。及寒涛之浸碧
兮，势已杀于两湖。征鸿飞而没影兮，涵元气于冥无。
舞鱼龙之夭矫兮，云垂垂而水立。映残霞之错落兮，
祝融苍茫而欲晡。原桑麻之斾斾兮，“隰禾黍之离离。
岸兰芷之菲菲兮，芳洲缭其江蓠。缅怀楚子之游田
兮，佩明月而冠切云。排千乘之旌骑兮，纷驰骤于水
𣸣。但知走兽之是获兮，岂得非熊以致君。嗟汉高之
伪游兮，未必临幸乎此中。笑齐封之虽大兮，终愧夫
汨罗之孤忠。”塞天地于一浩兮，居八九于心胸。洗往
事之芥蒂兮，乃北望“夫清都。眷云梦于万里兮，奠南
服于一隅。其薮泽之所聚兮，皆材用之所需。决天下
之疑兮，有大龟之纳锡；用天下之武兮，有砮楛之劲
直。成天下之礼兮，况菁茅之生植。岂无秉心以东注
兮，摅朝宗之万一？”乃为之歌曰：“云梦潴兮流海土，士
楚产兮贡天府。秋风飒兮木叶下，洞庭波兮恍万舞。
俯伏”兮端门。听钧天兮帝所。